मैनपुरी में तेज प्रताप यादव के सांसद बनते ही मुलायम सिंह की तीसरी पीढ़ी भी संसदीय राजनीति में प्रवेश कर गई। 16 सितम्बर 2014 को को मैनपुरी लोकसभा उपचुनाव के नतीजे घोषित होने के बाद सपा प्रत्याशी तेज प्रताप यादव ने भाजपाई उम्मीदों और अपेक्षाओं को झटका देते हुए बडे़ अंतर से उपचुनाव जीता। पांचों विधानसभाओं में सपा प्रत्याशी को 6 लाख 53 हजार 686 वोट मिले। वहीं भाजपा प्रत्याशी प्रेम सिंह को 3 लाख 32 हजार 557 वोट ही मिल सके। इस तरह तेज प्रताप ने 3 लाख 21 हजार 149 मतों से भाजपा प्रत्याशी को करारी शिकस्त दी । इंग्लैंड की लीड्स यूनिवर्सिटी में पढ़ाई करने वाले तेजप्रताप के पिता स्व. रणवीर सिंह सैफई के पहले ब्लॉक प्रमुख थे। रणवीर सिंह का 13 नवंबर, 2002 में आकस्मिक निधन हो गया था। साल 2011 में 28 साल के तेजप्रताप सिंह यादव सैफई ब्लॉक प्रमुख निर्वाचित हुए थे। उन्होंने इंग्लैंड की लीड्स यूनिवर्सिटी से मैनेजमेंट साइंस में मास्टर्स डिग्री हासिल की है। तेज प्रताप यादव को इस उपलब्धि पर हार्दिक बधाइयाँ !!